Kichwa: Iran yakamata meli ya mafuta: Sauti yabaini majibizano kati ya wanajeshi wa Iran na wale wa Uingereza\nKwa kuzingatia jina la hapo juu la makala ya kuwaziwa, fikiria makala.\n
Katika sauti hizo , meli ya Iran iliambia meli hiyo ya majeshi ya Uingereza kwa jina MHS Montrose kwamba inataka kuipekua meli hiyo kwa maswala ya kiusalama. 

Chansela Phillipa Hammond alisema kuwa serikali itatumia njia zote za kidiplomasia kutafuta suluhu. 

Lakini balozi wa Iran mjini London aliionya Uingereza dhidi ya kusababisha mgogoro. 

Hamid Baeidinejad alisema katika twitter yake kwamba: Hii ni hatari sana na sio busara wakati kama huu katika eneo hilo. 

Iran hata hivyo ni imara na iko tayari kwa matukio yoyote.

waziri huyo wa maswala ya kigeni ameitaka Iran kuiwachilia meli hiyo. Anayodai ilikamatwa kwa njia ya haramu.

Jeremy Hunt amesema kuwa wabunge wataarifiwa siku ya Jumatatu kuhusu hatua zitakazochukuliwa na serikali.

Nini kilichotokea 

Stena Impero ilikamatwa na wanajeshi wa Iran al maarufu Iranian Revolutionary Guard siku ya Ijumaa katika eneo muhimu la maji katika Ghuba.

Meli hiyo ya mafuta ilizingirwa na meli nne na helikopta kabla ya kuelekezwa katika eneo la maji la Iran, amesema Waziri wa mashauri ya kigeni wa Uingereza Jeremy Hunt.

Amesema kuwa "uhusu wa kusafiri majina lazima uimarishwe" na akaonya kuwa itakuwa na " athari mbaya " kama hali haitatatuliwa haraka..

" Hatuangalii hatua za kijeshi ," na kuongeza kuwa: "Tunatafuta njia za kidiplomasia za kutatua hali hii."

Jumamosi Bwana Hunt alituma ujume wa twitter uliosema: " hatua ya jana katika eneo la Ghuba inaonyesha ishara za wasi wasi , Iran inaweza kuwa inmechukua mkondo hatari wa kuyumbisha hali kinyume cha sheria baada ya kumamatwa kwa meli ya mafuta katika eneo la Gibraltar kuelekea Syria."

Shirika la habari linalomilikiwa na taifa la Iran IRNA limesema kuwa meli hiyo ya mafuta ilikamatwa baada ya kugongana na boti la uvuvi na kushindwa kujibu mawasiliano ya meli nyingine ndogo.

Mmiliki wa meli hiyo alisema kuwa ilikuwa inatekeleza kikamilifu masharti na sheria na ilikuwa katika eneo la maji la kimataifa ilipovamiwa na kutekwa.

Imesema kuwa hakuna taarifa za majeruhi miongoni mwa wahudumu wa meli hiyo 23, ambao...